[{"text_idx": "#000001", "text": "Buhez an tiVie de la maison"}, {"text_idx": "#000009", "text": "Ger an DeizMot du Jour"}, {"text_idx": "#000010", "text": "An Aviel santel hervez sant Yann"}, {"text_idx": "#000011", "text": "(4, 5-42)Savit ho taoulagad ha gwelit ar maeziou\u0300, emaint o wennaat evit an eost."}, {"text_idx": "#000012", "text": "En amzer-se, Jezuz en em gavas eta gant ur ge\u0302r eus Samaria, anvet Sikar, damdost d\u2019an douarou\u0300 bet roet gant Yakob d\u2019e vab Jozef. Eno edo pun\u0303s Yakob. Ha Jezuz, skuizh gant an hent, a oa en e goazez evel-se war vord ar pun\u0303s. War-dro kreisteiz e oa anezhi. Ma tegouezhas ur vaouez eus Samaria, o tont da dennan\u0303 dour. Lavarout a eure Jezuz dezhi: \u00abRo din da evan\u0303.\u00bb Rak e ziskibion a oa aet e ke\u0302r da brenan\u0303 boued. Met ar vaouez samariat-se a respontas dezhan\u0303: \u00abPenaos, te hag a zo Yuzev, a c\u2019houlenn da evan\u0303 diganin-me, ur Samariadez?\u00bb Rak ar Yuzevion n\u2019o devez darempred ebet gant ar Samariz. Jezuz a respontas en ur lavarout dezhi: \u00abMar anavfes donezon Doue ha piv eo a lavar dit : \u00bbRo din da evan\u0303 \u00bb, eo te marteze az pije graet outan\u0303 an hevelep goulenn ha roet en divije dour bev dit-te.\u00bb \u00abAotrou, emezi, n\u2019ec\u2019h eus netra da dennan\u0303 dour ha don eo ar pun\u0303s. A belec\u2019h eta az pije an dour bev-se? Ha te \u2018zo brasoc\u2019h eget hon tad Yakob en deus roet dimp ar pun\u0303s-man\u0303 hag evet dioutan\u0303 e-unan, koulz hag e vugale hag e loened?\u00bb Respont a reas Jezuz dezhi ha lavarout: \u00abKement hini a ev eus an dour-man\u0303 en devo sec\u2019hed c\u2019hoazh; met an neb a evo eus an dour a roin-me dezhan\u0303 n\u2019en devo sec\u2019hed biken ken hag an dour a roin dezhan\u0303 a zeuio da vezan\u0303 ennan\u0303 ur vammenn-dour o strinkan\u0303 evit ar vuhez peurbadel.\u00bb Ar vaouez a lavaras dezhan\u0303: \u00abAotrou, ro din eus an dour-se, evit na \u2018m bo ket sec\u2019hed ken, ha na zeuin ket ken aman\u0303 da dennan\u0303 dour.\u00bb Jezuz a lavaras dezhi: \u00abKae da c\u2019hervel da bried ha deus aman\u0303 en-dro.\u00bb Ar vaouez a respontas: \u00abNe \u2018m eus pried ebet.\u00bb Ha Jezuz a lavaras dezhi: \u00abLavaret mat ac\u2019h eus, n\u2019ac\u2019h eus pried ebet, rak pemp pried ac\u2019h eus bet hag an hini a zo ganit breman\u0303 n\u2019eo ket da bried eo; gant se eo ar wirionez ac\u2019h eus lavaret.\u00bb \u00abAotrou, a lavaras ar vaouez dezhan\u0303, gwelout a ran ez out ur profed. Hon tadou\u0300 o deus azeulet war ar menez-man\u0303, C\u2019hwi avat a lavar eo e Jeruzalem eman\u0303 al lec\u2019h ma \u2018z eus da azeulin\u0303?\u00bb \u00abKred-me, maouez, eme Jezuz, dont a ra an eur na vo ken na war ar menez-man\u0303, nag e Jeruzalem ho po da azeulin\u0303 an Tad. C\u2019hwi a azeul ar pezh n\u2019anavezit ket; ni avat a azeul ar pezh a anavezomp, rak ar silvidigezh a zeu eus ar Yuzevion. Met dont a ra an eur, ha breman\u0303 eo dija, ma vo ar gwir azeulerion oc\u2019h azeulin\u0303 an Tad e spered hag e gwirionez; rak ar re-se eo a vez klasket gant an Tad da azeulerion dezhan\u0303. Doue a zo spered, hag ar re e azeul o deus d\u2019e azeulin\u0303 e spered hag e gwirionez.\u00bb Ar vaouez a respontas: \u00abGouzout a ran eman\u0303 ar Mesiaz o tont, an hini a reer Krist anezhan\u0303; pa vo deuet hennezh e kemenno dimp pep tra.\u00bb Lavarout a reas Jezuz dezhi: \u00abMe eo, me hag a gomz ouzhit.\u00bb War ar c\u2019homzou\u0300-se e tegouezhas e ziskibion, ha souezhet e oant dre m\u2019edo o komz gant ur vaouez. Hini anezho koulskoude ne lavaras dezhan\u0303: \u00abPetra glaskez pe perak e komzez ganti?\u00bb Ar vaouez neuze a lezas eno he fod-dour, da vont e ke\u0302r ha da lavarout d\u2019an dud: \u00abDeuit da welout un den hag en deus lavaret din kement am eus graet. Daoust hag hennezh n\u2019eo ket ar C\u2019hrist?\u00bb Mont a rejont er-maez eus ke\u0302r da zont d\u2019e gaout. E-keit-se, e ziskibion a zalc\u2019he warnan\u0303 en ur lavarout : \u00abRabbi, debr.\u00bb Met en\u0303 a lavaras dezho: \u00abMe am eus ur boued da zebrin\u0303 n\u2019anavezit ket c\u2019hwi.\u00bb An diskibion a lavare kenetrezo: \u00abDaoust hag unan bennak en deus degaset dezhan\u0303 da zebrin\u0303?\u00bb Lavarout a reas Jezuz dezho: \u00abVa bevan\u0303s eo ober youl an Hini en deus va degaset ha kas da benn e oberenn. Hag-en\u0303 ne lavarit ket: \u00bbPevar miz c\u2019hoazh hag eman\u0303 an eost? \u00bb Setu ma lavaran deoc\u2019h: Savit ho taoulagad ha gwelit ar maeziou\u0300, emaint o wennaat evit an eost. Dija en deus ar meder e c\u2019hopr hag eman\u0303 o tastum frouezh evit ar vuhez peurbadel, en doare m\u2019en em laouenaio an hader kenkoulz hag ar meder. Rak gant se eo gwir aman\u0303 ar c\u2019hrennlavar: \u00bbUnan a had, un all a ved. \u00bb Ho kaset am eus da eostin\u0303 ar pezh n\u2019ho poa ket labouret; reou\u0300 all o deus poaniet ha c\u2019hwi a zo aet war o labour.\u00bbKalz a Samariz eus ar ge\u0302r-se a gredas ennan\u0303 war gomz ar vaouez-se o rein\u0303 an testeni-man\u0303: \u00abDiskleriet en deus din holl gement am eus graet.\u00bb O vezan\u0303 deuet eta d\u2019e gaout, ar Samariz e bedas da chom ganto. Ha chom a reas eno daou zevezh. Neuze kalz muioc\u2019h c\u2019hoazh a gredas ennan\u0303 en abeg d\u2019e gomzou\u0300; hag e lavarent d\u2019ar vaouez: \u00abN\u2019eo ket mui diwar da lavar e kredomp; rak ni hon-unan hon eus e glevet ha gouzout a reomp ez eo heman\u0303 e gwirionez a zo Salver ar bed !\u00bb"}, {"text_idx": "#000014", "text": "Stumm \u00ab dreist-ordinal \u00bb * * *"}, {"text_idx": "#000015", "text": "anctus, Sanctus, Sanctus Do\u0301minus Deus Sa\u0301baoth.Pleni sunt caeli et terra glo\u0301ria tua.Hosa\u0301nna in exce\u0301lsis.Benedi\u0301ctus qui venit in no\u0301mine Do\u0301mini.Hosa\u0301nna in exce\u0301lsis."}, {"text_idx": "#000020", "text": "Blog kozh / Ancien blog"}]